open-index/open-wikipedia-markdown huggingface dataset:
«U 47»

**«U 47»** var en tysk type VII undervannsbåt under andre verdenskrig.

## Historie
Arbeidet med byggingen ble påbegynt 25. februar 1937 ved Krupp Germaniawerft i Kiel og båten gikk inn i aktiv tjeneste 17. desember 1938. «U 47» tilbrakte totalt 238 dager til sjøs og senket over 30 handelsskip med en sammenlagt vekt på 165&nbsp;953 tonn, og skadet 8 andre handelsskip. Kommandantløytnant på ubåten var Günther Prien.

## Senkingen av HMS «Royal Oak»
Ubåten er mest kjent for bragden i innledningen til andre verdenskrig, da hun 14. oktober 1939 snek seg inn i Storbritannias viktigste flåtebase Scapa Flow og senket slagskipet HMS «Royal Oak» som lå fortøyd der. I den vågale operasjonen avfyrte «U 47» tre torpedoer. HMS Royal Oak kantret og sank i løpet av 15 minutter. 833 britiske sjømenn ble drept i angrepet. Britene trodde først at eksplosjonene var forårsaket av sabotasje. Da man senere innså at det var et ubåtangrep og sperret havnen var det for sent. «U 47» var allerede på vei hjem mot Tyskland.

## U 47 blir senket
Den 7. mars 1941 skulle U 47 angripe konvoien OB-293, men ble senket. Man er fortsatt usikker på hvem eller hva som senket U-47. Det er mulig at ubåten ble senket av destroyeren HMS «Wolverine» utenfor kysten av Irland. Det finnes mange teorier om hva som senket U 47, blant annet miner, en teknisk feil, at ubåtens torpedoer eksploderte eller at den ble senket av HMS «Camellia» og HMS «Arbutus» under et senere angrep. Ingen av teoriene er bekreftet.

## Referanser


## Eksterne lenker
*
Gå over stag

Å **gå over stag**, **stagvende** eller **slå** er manøver i seiling for å vende båten gjennom vindøyet slik at når stagvendingen er over kommer vinden inn fra motsatt side av hva den gjorde da stagvendingen begynte. En båt er i vindøyet når båtens vinkel mot vinden er lik null. Vendingen benyttes når man krysser, som vil si å seile mot vindens retning. Hvis en båt seiler for styrbord halser (med vinden inn fra styrbord) og slår, ender den opp på babord halser (med vinden inn fra babord). De fleste seilbåter kan ikke seile høyere opp mot vinden enn omtrent 45°, men enkelte seiljoller kan holde en mye høyere kurs, dog ofte på bekostning av båtens fart gjennom vannet.

Jibbing er en lignende manøver, hvor en båt også bytter halser, men ikke passerer vindøyet.

## Referanser
SPQR

**SPQR** er en forkortelse for **Senatus Populusque Romanus** («det romerske senat og folk»). Bokstavene som utgjør forkortelsen  var først en benevnelse for den romerske republikk, men keiserne under keiserriket brukte også benevnelsen. 

I nyere tid har SPQR blitt et kjennetegn og symbol for byen Roma og dens myndigheter. Bokstavene SPQR er dominerende i Romas kommunevåpen, der de er skråstilt og i gull på rød bunn. Bare unntaksvis brukes bokstaver i våpenskjold, men den lange historiske tradisjonen har her vært avgjørende. På skjoldet brukes en rangkrone med kronring og kløverblader eller en murkrone. Byen bruker SPQR som kjennetegn også frittstående og stilt vannrett, blant annet på offentlige kumlokk.

En humoristisk forvrengning av forkortelsen finner man i blant annet i de italienske utgavene av tegneseriene om Asterix: *Sono Pazzi Questi Romani*, som er italiensk for «disse romerne er gale». 

## Referanser


## Litteratur
* Beneš, C.E. (2009): «Whose SPQR? Sovereignty and semiotics in medieval Rome» i: *Speculum*, **84**, s. 874–904. doi:10.1017/s0038713400208130.

## Eksterne lenker

* Eksempler på SPQR hos *Perseus.edu*
Vidøla

**Vidøla**, eller «***den hellig Vidøla***» som den gjerne ble kalt i riktig gamle dager, er ei lita elv i Vassfaret som danner grense mellom Ringerike kommune i Buskerud og Sør-Aurdal kommune i Innlandet. Elva, som inngår i Vassfaret/Vidalen landskapsvernområde, dannes ved av flere småbekker omkring Småtjerna i Vidalen og renner ut i Urula på Hedalsiden.

Vidalen omkranses av Vikerfjell i øst og Storrustefjell og Middagsknatten i vest. På begge sider stiger landskapet bratt til over tusen meters høyde. Bunnen av dalen, der Vidøla renner, ligger ca. 600 moh.. Gjennom dalen gikk den gamle ferdaveien sørover, også kalt *kongeveien*. Elven flyter sakte nordover gjennom dalen, og til tross for at den ligger høyt, fryser den aldri helt om vinteren.

Et sagnet sier at før svartedauen bodde det folk i Vidalen. Det skal ifølge det samme sagnet også ligge en stor sølvskatt nedgravd langs den gamle kongeveien, og en gang i tiden lå det også ha stått ei lita kirke der. Rett nord for Aslaksetra krysser veien Vidøla på en slik måte at alle som gikk der måte blitt våte på bena, selv om man godt kunne krysset tørrskodd et par kilometer sør for dette vadestedet. Det er hit man mener folk kom som skulle døpe seg i det hellige vannet fra Vidøla.
3D (andre betydninger)

**3D** kan vise til:

## Tredimensjonal effekt
* 3D-briller
* 3D-film
* 3D-grafikk
* 3D-modellering
* 3D-TV
* 3D-utskrift
* Laserskanning
* Stereofotografi
* Stereoskop

## Annet
* Bielas komet, 3D/Biela
Ulrich Karger

**Ulrich Karger** (født 1957) er en tysk forfatter og kritiker.

## Bibliografi
### Poesi & Prosa
* *Zeitlese*, 1982
* *Gemischte Gefühle*, 1985, ISBN 3-925122-00-1
* *Verquer*, 1990, ISBN 3-900959-02-1, paperback new edition 2013, ISBN 978-1-4849-6221-3 (E-bok: EAN/ISBN 978-3-8476-2601-5)
* *Mitlesebuch Nr.26*, 1997
* *KopfSteinPflasterEchos*, 1999, ISBN 3-932325-56-7
* *Kindskopf – Eine Heimsuchung*, 2002, ISBN 3-928832-12-3; 2012, ISBN 978-3-8448-1262-6, (E-Bok: EAN/ISBN 978-3-8448-3165-8)
* *Vom Uhrsprung und anderen Merkwürdigkeiten*, 2010, ISBN 978-3-8391-6942-1  (E-Bok: EAN/ISBN 978-3-8391-5986-6)
* *Herr Wolf kam nie nach Berchtesgaden  - Ein Gedankenspiel in Wort und Bild*. Satire, 2012. ISBN 978-3-8482-1375-7

### Barne- og ungdomslitteratur
* *Familie Habakuk und die Ordumok-Gesellschaft*, 1993, ISBN 3-414-83534-7
* *Dicke Luft in Halbundhalb*, 1994, ISBN 3-414-83602-5; 2011, ISBN 978-3-8391-6460-0
* *[[Homer]]: [[Odysseen|Die Odyssee]]*, 1996, ISBN 3-12-262460-5, 2004, ISBN 3-12-262460-5
* *Geisterstunde im Kindergarten*, 2002, ISBN 3-314-01151-2
:(en) by J. Alison James: *The Scary Sleepover*, 2002 ISBN 0-7358-1712-X
:(fr) by Anne Ruck-Sultan: *[[Halloween]] à l'école*, 2002, ISBN 3-314-21536-3
:(it) by Alessandra Valtieri: *Halloween all'asilo*, 2002, ISBN 88-8203-504-2
:(nl) by Sander Hendriks: *Spoken in de speelzaal*, 2002, ISBN 90-5579-684-0
:(sl) by Andreja Sabati-Suster: Ples duhov v otroskem vrtcu, 2002, ISBN 86-7823-284-6

### Redaktør
* *Briefe von [[Kemal Kurt]] (1947−2002) − mit Kommentaren, Nachrufen und Rezensionen*. Paperback 2013, ISBN 978-1-4818-7999-6 (E-Bok: EAN/ISBN 978-3-8476-2863-7).
* *Bücherwurm trifft Leseratte – Geschichten, Bilder und Reime für Kinder*. Forfattere: Gabriele Beyerlein, Thomas Fuchs, Ulrich Karger, Manfred Schlüter, Christa Zeuch. Illustrasjoner: Manfred Schlüter. Paperback 2013, ISBN 978-3-7322-4393-8 (E-Bok: EAN/ISBN 978-3-8423-5333-6).
* *Bücherwurm trifft Leseratte 2 – Neue Geschichten und Gedichte für Kinder*. Forfattere: Gabriele Beyerlein, Dagmar Chidolue, Thomas Fuchs, Uschi Flacke, Ulrich Karger, Manfred Schlüter, Sylvia Schopf, Pete Smith, Christa Zeuch. Illustrasjoner: Manfred Schlüter. Paperback 2016, .
* Peter Karger: *Berchtesgadener Panoptikum – Eine Bilderserie*. Paperback 2014, .
* Kolibri: *Das große Zeichenbuch – 1975-2000*. Paperback 2016. .
* *SchreibLese : Ansichten – Absichten – Einsichten*. Forfattere: Gabriele Beyerlein, Ulrich Karger, Manfred Schlüter, Pete Smith, Ella Theiss, Christa Zeuch. Illustrasjoner: Manfred Schlüter. Paperback 2022,  .

## Referanser


## Eksterne lenker
* 
* 
*  Ulrich Kargerhos Lyrikwelt
Sport Club do Recife

**Sport Club do Recife**, også kjent som **Sport** i hjembyen Recife eller **Sport Recife** i det sørlige Brasil er en fotballklubb fra Recife i delstaten Pernambuco. Klubben ble etablert i 1905. Hjemmestadion er Ilha do Retiro. Klubben rykket opp i brasiliansk Série A i 2007, men rykket ned igjen i 2009.

## Referanser


## Eksterne lenker
* 
* meuSport.com, fan-side for Sport Recife
* SportNet, Globos side om Sport Recife
De ville guders by

***De ville guders by*** (originaltittel: *La ciudad de las bestias*) er en ungdomsroman, skrevet av den chilenske forfatteren Isabel Allende i 2002. Boken er første del i en trilogi. De to andre bøkene er *[[Gulldragens rike]]* (2004) og *[[Pygmeenes skog]]* (2005).

Handlingen er lagt til Amazonas, der den amerikanske gutten Alexander og hans venninne, Nadia, tar seg innover i jungelen sammen med et journalist-team for å spore opp det mystiske "Udyret". Bokklubben klassifiserer sjangeren som "magisk realisme". Det passer ganske godt, siden stedet og miljøet fortellingen er lagt til, er helt realistiske og finnes i den virkelige verden, men boken er krydret med Allendes typiske innblanding av ånder, magi og overnaturlige elementer.

Boken er omsatt til norsk av Kari Risvik og Kjell Risvik, og kom ut på Gyldendal i 2004.
## Eksterne lenker
*
Gent–Wevelgem 2007

**[[Gent-Wevelgem]] 2007** var et sykkelritt som foregikk 11. april 2007. Rittet var som vanlig 210 km langt. 

Rittet startet i Deinze i overskyet vær og lett vind. Forholdene la grunnlag for et høyt tempo fra start og det var ikke før den første innlagte spurten at et brudd kom av sted. Florent Brard, Christophe Mengin og Roger Hammond fikk en ledelse på 11 minutter, et betydelig forsprang på en semi-klassiker som igjen førte til aggressiv kjøring fra hovedfeltet de siste 100 kilometerne.  

Under nedstigningen fra fjellet Kemmelberg, kom rytterne inn i det verste underlaget for syklister, våt brostein. En rytter prøvde å styre vekk fra en vannflaske i veibanen, og flere ryttere mistet kontrollen på det våte dekket og skadet seg alvorlig. Blant de som skadet seg stygt var: Jimmy Casper (brukket nese, brukket kragebein, brukket håndledd), Wim De Vocht (brukket tommel), James Vanlandschoot (brukket tommel, brukket håndledd og brukket albue), Andy Cappelle (brukket albue og brudd i skulderen), Marco Velo (brukket kne, kragebein og 2 ribbein), Wilfried Cretskens (flere hjernerystelser), mens Aart Vierhouten, Tyler Farrar, Luke Roberts, Fabio Sacchi, Mathew Hayman, Matthew Wilson og Heinrich Haussler alle hadde mindre alvorlige skader. Massevelten førte til at hovedfeltet ble splittet opp og eliterytterne måtte ta opp kampen mot ledertrioen alene.

Rundt 25 kilometer fra mål ble tre til seks, da Marcus Burghardt, Francisco Ventoso og Óscar Freire tok igjen teten. Sekstetten holdt unna for forfølgerne, og med en kilometer igjen før mål rykket T-Mobiles Burghardt. Freire klarte ikke å følge tyskeren og måtte også se seg slått i spurten av Burghardts lagkamerat, Roger Hammond.

## Gent-Wevelgem, 210 km
11-04-2007

## Eksterne lenker
*
Laura Seltveit

**Laura Sofie Seltveit** (født 24. april 1950, død 28. oktober 2020) var ordfører i Sauda kommune fra 2005 til 2011. Hun representerte Arbeiderpartiet og tok over etter Torfinn Opheim som ble valgt inn på Stortinget i 2005. Hennes etterfølger som ordfører fra 2011 til 2015 var Frode Sulen. Hun var varaordfører fra 2011 til 2015.

## Referanser
Sofiadalen

**Sofiadalen** (bulgarsk: Софийска котловина, *Sofijska kotlovina*, eller Софийско поле, *Sofijsko pole*) er en dal sentralt i det vestlige Bulgaria, oppkalt etter hovedstaden Sofia som ligger i dalen. Den ligger mellom Balkanfjellene i nordøst, fjellene Viskjar, Ljulin, Vitosja og Lozenska planina i sørvest, Vakarel i sørøst og de lave Slivnitsahøydene i nordvest. 

Etter at dalbunnen ble dannet ble elven Iskăr blokkert og hele dalen ble en innsjø, som dannet det sand- og leiraktige  jordsmonnet som nå dekker det meste av dalen. Innsjøen forsvant da elven gravde seg gjennom Balkanfjellene og dannet Iskărjuvet. 

Sofiadalen har mange mineralkilder, som Gorna Banja, Pantsjarevo og Bankja. Disse kildene og den seismiske aktiviteten kommer som resultat av forkastningen i dalen.
Cassadaga

***Cassadaga*** er et det syvende studioalbumet til Bright Eyes, utgitt 10. april 2007. Cassadaga er Bright Eyes debut på et stor selskap (signert til Polydor i Europa. Navnet *Cassadaga* er hentet fra en liten by i Florida med et sært trossamfunn hvor spiritualismen står sterkt. Albumet henter inspirasjon fra flere sjangre som indie, alternativ country og alternativ folkrock.

Første singel fra albumet var «Four Winds», som ble sluppet som en EP med fem låter. Medvirkende på albumet er Gillian Welch, M. Ward og Sleater-Kinney-trommeslager Janet Weiss.

## Sporliste
#«Clairaudients (Kill Or Be Killed)»
#«Four Winds»
#«If the Brakeman Turns My Way»
#«Hot Knives»
#«Make a Plan to Love Me»
#«Soul Singer in a Session Band»
#«Classic Cars»
#«Middleman»
#«Cleanse Song»
#«No One Would Riot for Less»
#«Coat Check Dream Song»
#«I Must Belong Somewhere»
#«Lime Tree»

## Eksterne lenker
* 
* ''Cassadaga''-nettside  av Saddle Creek Records
Johann Georg Gmelin

**Johann Georg Gmelin** (født 10. august 1709, død 20. mai 1755) var en tysk naturvitenskapsmann, botaniker og geograf. 

Gmelin ble født i Tübingen som sønn av en apoteker. Han var et oppvakt barn og ble uteksaminert fra universitetet som lege i en alder av 18. I 1730 reiste han til St. Petersburg for å forelese ved universitetet der og året etter ble han utnevnt til professor i kjemi og naturhistorie.

Fra 1733 til 1743 var Gmelin på en vitenskapelig ekspedisjon i Sibir. Han beskrev elven Jenisej som grensen mellom Europa og Asia og foretok temperaturmålinger. Gmelin var også den første som målte nivået på Det kaspiske hav og fant ut at det lå under havnivå (28 meter).

Gmelins hovedverk var *Flora Sibirica*, fire bind, utgitt 1749-50 og *Reisen durch Sibirien*, fire bind, utgitt 1753. Sine siste leveår tilbrakte han som professor i medisin i Tübingen, en stilling han fikk i 1749.

**J.G.Gmel.** er den offisielle autorforkortelsen som botaniker. 

## Referanser


## Eksterne lenker
* Oversikt over brevvekslingen mellom Johann Georg Gmelin og Carl von Linné
CECED

**Conseil Européen de la Construction d’Electro-Domestiques** (**CECED**) er en paraplyorganisasjon bestående av produsenter av husholdningsprodukter (for eksempel hvitevarer) i Europa.

CECED er for eksempel ansvarlig for en produsentuavhengig (interoperabel) kommunikasjonsprotokoll, CHAIN, for intelligent tilkopling av hvitevarer.

Noen av medlemmene av CECED er: BSH Hausgeräte (Bosch and Siemens Home Appliances Corp.), Electrolux, Candy Group, Indesit, Gorenje, Fagor og Miele.

## Eksterne lenker
Ceceds hjemmeside
Hamar Judoklubb

**Hamar Judoklubb** (stiftet 6. januar 1981) er en judoklubb fra Hamar, med tilhold på Børstad ungdomsskole, som er medlem av Norges Judoforbund.

## Lokaler
Våren 1981 ble det første kurset for nybegynnere gjennomført med  fra Marienlyst Judoklubb som instruktør. Kurset ble arrangert på Ajer ungdomsskole på Hamar. Høsten 1981 flyttet klubben aktivitetene til bomberommet i Ankerskogen svømmehall hvor klubben hadde tilhold resten av 80-tallet.  

På 90-tallet byttet klubben lokaler og Midtbyen- og Storhamar skole ble tatt i bruk. Nye Grevløkka skole på Hamar ble benyttet inntil klubben flyttet til Børstad ungdomsskole

## Aktiviteter
Judoklubbene i Hamar, Elverum og Brumunddal hadde et utstrakt samarbeid på 80-tallet som omfattet treningssamlinger, aktivitetslederkurs, lokale kretsmesterskap, Mjøs-Cup og gjestetrening klubbene imellom. Det ble også avviklet en rekke andre sosiale aktiviteter i forbindelse med gradering og semesteravslutning. Hamar Judoklubb hadde et høyt aktivitetsnivå på hele 80-tallet og det årlig medlemsantallet lå på 80-120 aktive utøvere.

## Mesterskapsarrangør
Hamar Judoklubb sto som arrangør av NM i judo for menn 24. og 25. mars 1984. Stevnet ble gjennomført i den gamle ishallen på Storhamar og var en generalprøve før Europamesterskapet i judo for menn, som ble arrangert 13. – 15. mai 1985. Stevnet ble gjennomført i samarbeid med Norges Judoforbund med over 130 deltakere fra 30 ulike nasjoner. Stevnene ble gjennomført uten uhell av større slag og klubben fikk ros av judoforbundet for et bra gjennomførte arrangement.

## Sentrale personer i klubben
En rekke personer har fungert med ulike verv i judoklubben siden den ble startet i 1981. Klubben fikk trener- og starthjelp fra Norges Judoforbund, men måtte allerede fra høsten 1981 klare seg med egne ressurser. Disse første kursene ble videreført av blant andre fotograf Gunnar Klingwall og Stein Birkelid fra Hamar.

God omtale i lokalavisene ga god rekruttering. Det ble derfor startet separate partier for barn, ungdom og voksne. Klubben fikk etter hvert utviklet flere trener i klubben. Listen under er ikke utfyllende, men gir en oversikt over sentrale personer gjennom klubbens historie:

Hovedtrener i klubben i dag er Eckart Rahn.

## Se også
* Jigorō Kanō


Kano_Jigoro.jpg|Jigorō Kanō(1860–1938)Grunnlegger av moderne judo
Judo children.jpg|Barn som trener judo
Judo01cropped.jpg|Konkurransejudo
Judo03.jpg|Formelle retningslinjer må følges av alle som trener judo


## Eksterne lenker
* 
*
Melfikonstitusjonene

**Melfikonstitusjonene** (*[[latin|lat.:]]* **Constitutiones Regni Siciliae**, *også:* **Liber Augustalis**) er en lovsamling gitt av  Fredrik II i 1231 for Kongedømmet Sicilia. Melfi er en by i Basilicata i Sør-Italia, som utgjorde en del av kongedømmet Sicilia. 

Konstitusjonene oppfylte flere hensikter. For det første fastholdt den på ordnet vis den så langt ikke så nøyaktig eller omfattende kodifiserte sicilianske rett av normannisk type. Men keiser Fredrik, som lå i konflikt med paven, utnyttet lovarbeidet som et kampmiddel i denne kampen. Som lovgiver stilte keiseren dermed i samme tradisjon som den store keiserlige lovgiver Justinian og legitimerte derved sine maktambisjoner.

Utløsende for arbeidet med Melfikonstitusjonene var ryktene om at den katalanske dominikanerpater og jurist Raimund Peñafort hadde fått i oppdrag fra paven om å utarbeide en lignende lovsamling. Det gjaldt for Fredrik II å komme ham i forkjøpet, for derved å befeste lovmessig sitt overhøyhet over kongedømmet Sicilia og for å profilere seg selv som lovgiver. Arbeidet skjedde under stort tidspress, slik at det måtte gjøres viktige korrekturer i 1232 og 1233. Det antas at Peter av Vinea var viktig i den sammenheng. 

De forskjellige lovreguleringer har som rettskilder elementer fra romerrett, kanonisk rett (kirkerett), normannisk, bysantintinsk og langobardisk rett. De kirkerettslige elementer tilkom særlig ved hjelp av erkebiskop Giacomo Amalfitano av Capua, som samarbeidet med Fredrik II, i alle fall til pave Gregor XI tok ham i skole for å ha vært behjelpelig med å formulere reguleringer i konstitusjonene som ikke passet kirkens interesser.   

Gjennomgående motiv for lovverket var å orientere almenrett og forvaltningsrett ut fra kongemakten, og å sikre de kongelige inntektskilder. Der hvor de ikke kolliderte med kongens interesser ble dessuten adelens makt styrket. Rettsprosessene ble revidert slik at de skulle kunne foregå raskere. 

Blant de viktigste enkeltreguleringer var forbudet mot selvtekt ved makt, og innskrenkelsen av stendenes egne domsinstitusjoner. Lovverket foreskrev at bare den kongelige justis hadde rett til å foreta straffeforfølgelser, også på områder som grenset til det kirkerettslige (som for eksempel ekteskapsbrudd, blasfemi eller lykkespill). 

I Salernoediktet, som fant sin vei inn i lovsamlingen på ukjent tidspunkt innen 1243, ble det foretatt nøyaktige reguleringer av apotekvesenet: Det ble gjort et klart skille mellom legestand og apotekervesen. Dette skille skulle danne skole i hele Europa og består fremdeles.

## Litteratur

* Wolfgang Stürner: *Die Konstitutionen Friedrichs II. für das Königreich Sizilien*. Hannover 1996, online.
Fantomet 2005

Det kom ut tjuesju ordinære utgivelser av **''[[Fantomet]]'' i [[2005]]** i Norge. I Sverige og Finland kom kun de tjueseks første ut i 2005, mens det siste, nr. 27 i Norge, ble nummer 1/2006 i Sverige og Finland, slik at tallene fra og med 2006 ikke samsvarte med hverandre (Norge ligger et nummer «bak» de andre). I tillegg kom det i Norge også ut åtte utgivelser av *[[Fantomet Krønike]]* (en økning på 2&nbsp;utgivelser per år), samt at éi krønikebok og seks årgangsbøker ble utgitt.

## Ordinære utgivelser (Norge, Sverige og Finland)
Apotek (andre betydninger)

**Apotek**, **apoteket** og **apotheket** kan bety
*Apotek, et legemiddelutsalg

Apotekforetak med lignende navn er 
*Apotek 1
*Apoteket AB

## Se også
* Kategorien Apotek
Norrøn-gælere

**Norrøn-gælere** er en benevnelse som brukes om folket av blandet norrønt og gælisk opphav som dominerte store deler av området rundt Irskesjøen og det vestlige Skottland i middelalderen. 

De er generelt kjent under det gæliske navnet *Gall Gaidel*. Direkte oversatt betyr *Gall* fremmed, men det ble i løpet av tidlig middelalder brukt om folk av norrønt opphav. Moderne oversettelser kan også referere til norrøn-skotsk, hiberno-norrøn, irsk-norrøn med mere.

Norrøn-gælerne hadde sin opprinnelse blant norrøne bosettere i Skottland og Irland som ble assimilert inn i den gæliske kulturen. Så tidlig som på 800-tallet begynte disse innvandrerne fra Skandinavia å inngå ekteskap med innfødte gælere, bruke gælisk språk og overta andre skikker som eksempelvis klesdrakt. Et annet viktig bidrag til denne gælifiseringen var at mange gikk over fra troen på norrøne guder til kristendommen og lot seg døpe. Aristokratiet i de norrøn-gæliske samfunnene beholdt i regelen norrøne navn og en bevissthet om sitt nordiske opphav, mens det i de brede lag av folket var en utbredt synkretisme mellom norrøn og gælisk kultur. Eksempelvis kom norrøn-gælere til å se på sankt Columba som deres spesielle beskytter og de tilla ham noen av de samme kvaliteter som den norrøne guden Odin.

De norrøn-gæliske adelsslektene, som for eksempel Ivarætten, dominerte regionen rundt Irskesjøen fra 800-tallet til den normanniske æraen på 1100-tallet. De grunnla varige kongedømmer blant annet på øya Man, i Argyll, Jorvik (York) og Galloway. Herskerne over Hebridene fikk tittelen «Herre over øyene» («Lord of the Isles»). Den norrøn-gæliske MacDonald-slekten som først hadde denne tittelen hadde innflytelse til 1500-tallet, og adelstittelen eksisterer fortsatt. Også mange andre av de gæliske herskerne i Skottland og Irland hadde norrøn-gæliske forfedre.

## Referanser
Zbigniew Rybczyński

**Zbigniew Rybczyński** (født 27. januar 1949 i Łódź) er en Oscarvinnende polsk regissør som har mottatt flere internasjonale filmpriser. 

Rybczyński studerte kinematografi ved Leon Schiller statlige høyskole for film, fjernsyn og teater i Łódź. Han var aktiv i avantgardegruppen «Warsztat Formy Filmowej» og arbeidet i filmstudioet Se-Ma-For, hvor han blant annet realiserte filmene *Plamuz* (1973), *Zupa* (1974), *Nowa Książka* (1975) og *Tango* (1980), som alle ble entusiastisk mottatt på filmfestivaler. Det var filmen *Tango* som ble hans store suksess. Den gav ham en Oscar i kategorien beste animerte kortfilm i 1983.

Hans videre filmer ble realisert med datamaskinteknikk, blant annet *Schody*, *Orkiestra* (Emmy for spesialeffekter i 1990), *Manhattan*, *Washington* eller *Kafka*. Han har også laget musikkvideoer for blant annet Mick Jagger, John Lennon, Simple Minds, Art of Noise, Chuck Mangione, Pet Shop Boys, The Alan Parsons Project, Yoko Ono, Lou Reed, Supertramp, Rush og Lady Pank.

## Referanser


## Eksterne lenker
*  Zbigniew Rybczyński - www.culture.pl 
*
Janusz Kamiński

**Janusz Zygmunt Kamiński** (født 27. juni 1959 i Ziębice, Polen) er en polsk-født to ganger Oscar-vinnende kinematograf og filmregissør som har fotografert alle Steven Spielbergs filmer siden Schindlers liste i 1993.

Han studerte ved Columbia College Chicago fra 1982 til 1987, og tok opp filmskaping som yrke før han gikk over til AFI Conservatory. Kamiński har mottatt Oscar i kategorien beste kinematografi to ganger – for *[[Schindlers liste]]* og *[[Redd menig Ryan]]*.

## Referanser


## Eksterne lenker
*
Johannes Belsheim

**Johannes Belsheim** (født 21. januar 1829 i bygda Thorpegardane i Vang i Valdres, død 15. juli 1909 i Kristiania) var en norsk teolog, skribent og statsstipendiat.

Belsheim var husmannssønn og ble i 1851 lærer i hjembygda. Han tok i 1855 eksamen ved Asker seminar, var lærer i Grue fra 1856, tok artium ved Heltbergs studentfabrikk 1958 og ble cand.theol. i 1861. Han arbeidet deretter som lærer i Porsgrunn 1862, som rektor ved Vefsens lærerskole 1863, som sogneprest i Sør-Varanger fra 1864 og som sogneprest i Bjelland fra 1870 til 1875. Han fikk deretter *vartpenger* (*ventelønn*) og levde i Kristiania som fri skribent.

Belsheim tok i 1879 initiativ til den første landsmålsutgaven av Det nye testamente, men forslaget ble avvist av Stortinget. Belsheim selv fikk statsstipend fra 1880.

Han hadde en skribentvirksomhet innenfor flere emner og tema i samtiden. Hovedvekten av forfatterskapet ligger på norsk kirkehistorie og på utgivelse av ulike bibelhåndskrifter.

## Referanser


## Litteratur
* Andreas Brandrud. «Johannes Belsheim» I: *Norsk biografisk leksikon*, 1. utgave

* sambok 82 bøker/utgaver av Belsheim

## Eksterne lenker
* Johannes Belsheim omtale i Norsk biografisk leksikon
Fotorealisme

**Fotorealisme** er en stilretning innen malerkunsten som forsøker å etterlikne det «naturtro» bildeuttrykket i fotografier. Denne formen for realisme oppstod i USA på 1960-tallet,  blant annet under begrepet New Perceptual Realism, som en ny avantgardistisk stilretning i slekt med pop-kunsten, hard edge og minimalismen. 

Fotorealismen skilte seg fra andre realistiske retninger i etterkrigstiden, ved at kunstnerne gikk ekstremt til verks, malerne arbeidet ofte for å få en så glatt og blank overflate som mulig på bildene, enkelte brukte også airbrush, for å unngå spor av penselstrøk.

Holger Koefoed bruker begrepet som et synonym for hyperrealisme, mens andre mener hyperrealisme er en videreføring av fotorealismen. 

## Se også
* Trompe-l'œil, illusjonsmaleri
* Hyperrealisme
* 3D-grafikk

## Referanser


## Litteratur
* 

## Se også
*Trompe l'oeil
*3D-effekt
*Fotokunst
*Realisme
Thomas Johann Heinrich Mann

**Thomas Johann Heinrich Mann** (født 22. august 1840 i Lübeck, død 13. oktober 1891 i Lübeck ) var en storkjøpmann og senator fra bystaten Lübeck. Han var far til forfatterne Thomas Mann og Heinrich Mann.

Han var sønn av Johann Siegmund Mann Jr. (1797–1863) og Elisabeth Marty (1811–1890), og hadde fire søsken. I 1862 overtok han firmaet som bestefaren hadde grunnlagt i 1790, *Joh. Siegm. Mann, Commissions- und Speditionsgeschäfte*. En måned senere døde faren, og 22 år gammel fikk han ansvaret for familien.

I 1869 ble han gift med Julia da Silva-Bruhns (1851–1923). Hennes far, Johann Hermann Ludwig Bruhns (1821–1893), var en kjøpmann fra Lübeck som hadde utvandret til Brasil. Moren, Maria Luiza da Silva, tilhørte en rik plantasjeeierfamilie av portugisisk herkomst.

Thomas og Julia Mann fikk fem barn: De senere forfatterne Heinrich (1871–1950) og Thomas Mann (1875–1955), samt Julia Mann (1877–1927), Carla Mann (1881–1910) og Victor Mann (1890–1949).

Fra 1864 var Thomas Johann Heinrich Mann kongelig nederlandsk konsul. I 1877 ble han valgt til senator for næringsliv og finanser i bystaten Lübeck. Han var dermed bystatens viktigste politiker etter borgermesteren og med rang tilsvarende en minister i en tysk forbundsstat.

Han døde av kreft i 1891, og ble begravet i familiegraven på Lübecks Burgtorfriedhof, som gjenfinnes i Thomas Manns roman *[[Buddenbrooks]]*.

I sitt testament bestemte han at firmaet skulle oppløses og boligen selges, da sønnene «ikke var etter hans ønske». Han etterlot sin familie en betydelig formue, men de fikk bare utbetalt rentene.

Hans enke forlot etter hans død Lübeck, og slo seg ned i München med de tre yngste barna. Hun døde i Weßling i Bayern i 1923.

## Referanser


## Litteratur
* Michael Stübbe: *Die Manns; Genealogie einer deutschen Schriftstellerfamilie*. Verlag Degener & Co., Insingen bei Rothenburg o.d.T. 2004, ISBN 3-7686-5189-4.
50-øre

Den siste norske **50-øre**smynt tilsvarte en halv norsk krone. Grafisk formgiver er Grazyna Jolanta Lindau.

Fra og med 1. mai 2012 opphørte mynten å være tvungent betalingsmiddel i Norge. Norges Bank innløste 50-øringer frem til 1. mai 2022. Norges Bank har påpekt at mynten i stor grad ble brukt som veksel i butikker, men ble samlet opp hos kunder og dermed ikke sirkulerer som en *ordinær betalingsmynt*. Dette medførte at Norges Bank måtte prege 50-øringer til tross for at det var nok 50-øringer i sirkulasjon. Bortfall av 50-øringen antas å gi reduserte samfunnsmessige kostnader med tanke på lager og transport, uten å gå utover effektiviteten i betalingssystemet.

## Se også
* Norsk krone
* Norske mynter

## Referanser


## Eksterne lenker
* 50-øre hos Norges Bank
* Pressemelding om tilbatrekking av 50-øringen hos Norges Bank
Borgheim ungdomsskole

**Borgheim ungdomsskole** er en ungdomsskole på Nøtterøy i Færder kommune i Vestfold. Skolen ligger like ved siden av Nøtterøy videregående skole i kommunens administrasjonssentrum, Borgheim. Borgheim ungdomsskole har i alt omkring 530 elever fra 8. til 10. trinn og cirka 70 ansatte. Skolen ble bygd ut og renovert i 2002.

Skolen er opprettet 1950 som *Nøtterøy kommunale realskole* som i 1960 også fikk gymnasklasser. Elevene kom fra kommunene Nøtterøy og Tjøme. Skolen har kunstnerisk utsmykning utført av Else Hagen.

File:Tinghaug_(14601046244).jpg|Flyfoto fra tidlig på 1950-tallet av Borgheim, Nøtterøy sentrum, med det gamle kommunehuset fra 1923 på Tinghaug og Nøtterøy kommunale realskole fra 1950 (nå Borgheim ungdomsskole) midt i bildet.
File:Nøtterøy_sentrum_(14424591338).jpg|Flyfoto av Borgheim, trolig fra rundt 1970, med Wilhelmsenhallen bak ungdomsskolen.


## Referanser


## Eksterne lenker
*
Idefix

**Idefix** er hunden til Obelix i tegneserien *[[Asterix]]*. Den er en liten, hvit terrier, med svarte tupper på ørene og halen. Etter sigende er den verdens første økologiske hund, med en forkjærlighet for trær. Idefix dukker for første gang opp i albumet *[[Gallia rundt]]*, det tolvte albumet i den norske serien og det femte i den originale franske. 

Idefix spiller en liten, men morsom birolle i både Asterix og Obelix-tegneseriene og -filmene. Idefix heter *Dogmatix* på engelsk, mens den på originalspråket - fransk - heter Idéfix. Navnet betyr en fiks idé, "une idée fixe", eller en kjepphest.

Idefix er seriens eneste dyr av en viss betydning. En kan si hundens rolle er liten selv om den spiller en avgjørende birolle i flere fortellinger. Asterix og Obelix er ofte uenige i hvorvidt Idefix kan bli med ut på eventyr eller ei. Idefix' oppdagelser får flere en én gang en avgjørende betydning for hva som senere skal skje. Idefix har naturligvis også drukket av styrkedråpene.

Idefix ble - bevisst men feilaktig - framstilt som Asterix' hund i filmen *Asterix og Obelix Vs Cesar*.

## ''Idefix og de ukuelige''
En spin-off-serie som handler om Idefix og vennene hans – de ukuelige. Serien omfatter både TV-serie, som er tilgjengelig blant annet på NRK TV, og tegneseriealbum.

Album utgitt på norsk:
* 2022: *Romerne er gærne*
* 2023: *Romerne kan ta seg en bolle*
* 2024: *Liv og røre i Lutetia!*

## Referanser
Dinamo City

**Dinamo City** er en albansk fotballklubb som spiller i Kategoria e Parë på nest høyeste nivå. Laget ble stiftet i 1950 og spiller sine hjemmekamper på Qemal Stafa stadion

## Meritter
* Kategoria Superiore (18): 1950, 1951, 1952, 1953, 1955, 1956, 1960, 1966/1967, 1972/1973, 1974/1975, 1975/1976, 1976/1977, 1979/1980, 1985/1986, 1989/1990, 2001/2002, 2007/2008, 2009/2010
* Kupa e Shqipërisë (13): 1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003
* Superkupa Shqiptare (2): 1989, 2008

## Eksterne lenker
* Klubbens offisielle nettsider
Krzysztof Penderecki

**Krzysztof Eugeniusz Penderecki** (født 23. november 1933 i Dębica, død 29. mars 2020 i Kraków) var en polsk komponist, dirigent og pedagog. Han regnes for å være en av de fremste representanter for den polske avantgarde og en betydelig samtidskomponister. Han var en av få avantagarderepresentanter hvis navn og verker er kjent blant det brede publikum. 

Penderecki har komponert en rekke verker på bestilling, blant annet et til minne om ofrene i Auschwitz, et til De forente nasjoners 25-årsjubileum og et verk i anledning av Jerusalems -årsjubileum. Musikken hans er dessuten blitt brukt i Stanley Kubricks film *[[Ondskapens hotell]].* Penderecki komponerte også et verk til åpningsseremonien for De olympiske leker i Beijing 2008.

## Utmerkelser (utvalg)
* 2005 – Den hvite ørns orden 
* 1992 – Österreichisches Ehrenzeichen für Wissenschaft und Kunst
* 1987 – Wolfprisen

## Referanser


## Eksterne lenker
* 
* 
* 
*  Krzysztof Penderecki; The Krzysztof Penderecki European Centre for Music
Langevannet (Ringerike)

:*For en annen innsjø i Ringerike med samme navn, se: [[Bliksrud-Langevannet]].*

**Langevannet** (også skrevet **Langevatnet**) er et vann i Ringerike kommune i Buskerud. Vannet, som ligger i Brekkebygda nordvest for Sokna i Soknedalen, er et av de største vannene i Rudsvassdraget. Vannet får tilførsel fra Breivannet i vest, gjennom Breivasselva, og noen mindre bekker og småelver.

Langs sørsiden av vannet går Bergensbanen. I enden av vannet ligger Langvassdammen som demmer opp vannet, like før Rudselva styrter ut i Juvfossen og renner ned mot Torevannet.

## Referanser




## Eksterne lenker
*
5-krone

**5-krone** er en norsk mynt, som er blitt preget i kobbernikkel siden 1963. Mynten avløste 5-krone seddelen som ble utgitt av Norges Bank i perioden 1874–1963.

5-kronemynten er kommet i fire forskjellige utgaver, i tillegg til jubileumsmynter. Den nåværende 5-kronemynten ble først utgitt 15. september 1998. Formgiver var Ingrid Austlid Rise som også var formgiver for 1-kronen.

## Femkronemynter under den skandinaviske myntunion (1874-1924)
I 1873 forhandlet Norge, Sverige og Danmark frem den skandinaviske myntunion basert på gullstandarden. Sverige og Danmark vedtok myntunionen, mens Stortinget stemte nei til at Norge skulle slutte seg til. Etter at stortinget hadde stemt nei vedtok de en halvveis gjennomføring med speciedaler og gullstandart. Denne ble tilpasset myntunionen ved at en speciedaler ble delt inn i fire kroner som igjen ble delt inn i 30 skilling og 100 øre. At myntene hadde to valører i perioden var altså ikke et resultat av man ønsket å lette overgangen slik enkelte tror. Ved lov om pengevesenet av 17. april 1875 fant stortinget ut at man likevel skulle slutte seg til myntunionen og de tidligere myntenhetene speciedaler og skilling ble erstattet med en krone som ble inndelt i 100 øre. Mynter fra de tre landene hadde samme navn, vekt og størrelse, og samme renhet i henholdsvis sølv og gull. Mynter som ble preget i ét land, var derfor gyldig betalingsmiddel i alle tre. Ved innføringen av myntunionen vedtok man å ha 1, 2, 10 og 20 kroners mynter og sedler i valørene 5, 10, 50 kroner og opp til 1000 kr. Det oppsto et hull ved at man ikke hadde en femkronesmynt. Derfor vedtok man et tillegg til konvensjonen i 1880 hvor de tre landene også fikk anledning til å lage femkronemynter i gull. Norge laget aldri slike femkronemynter, men det gjorde Sverige. De svenske femkronene var gyldige i Norge og i perioden sirkulerte det derfor femkronemynter i Norge selv om de ikke var norske.

## Første utgave i kobbernikkel (1963-1973)
### Antall preget

## Andre utgave i kobbernikkel (1974-1988)
### Antall preget

## Jubileumsmynter (1975-1997)
### Antall preget

## Tredje utgave i kobbernikkel (1992-1994)
### Antall preget

## Fjerde utgave i kobbernikkel (1998-)
### Antall preget

## Prøvemynter
Før innførelsen av 5 kronemynten i 1963 ble det laget flere prøvemynter. Bl.a. en med motiv som 10 og 20 kroner 1910 og en med motiv som 2 kroner 1908-1917. Det ble også laget flere forskjellige prøvemynter med samme motiv som ble innført, men små forskjeller i vekt og utførelse. I 1970 ble det laget en prøvemynt som var forløperen til andre utgave i 1974. Flere av disse prøvemyntene har kommet ut i privat eie og befinner seg nå i myntsamlinger.

## Referanser
http://www.norges-bank.no/upload/sedler%20og%20mynter/sedler_mynter_statistikk.htm


## Eksterne lenker
5-krone hos Norges Bank
Robert Kubica

**Robert Józef Kubica** (født 1984) er en polsk racingfører som tidligere har kjørt i Formel 1 for BMW Sauber og Renault F1. Etter en alvorlig skade i et rally før -sesongen, kunne han ikke konkurrere i Formel 1 på en god stund fremover. Han gjorde comeback i Formel 1 i 2019 for Williams, men etter en skuffende sesong, forlot han laget etter kun én sesong. Han kjørte i Formel 1 senest i -sesongen som reservefører for Alfa Romeo i to løp.

## Karriere
Kubica vant World Series for Renault i 2005, og han debuterte i Formel 1 for BMW Sauber under Ungarns Grand Prix 2006 etter at Jacques Villeneuve forlot laget. Kubica ble da historiens første polske Formel 1-fører.

Han tok sin første pallplassering, en tredjeplass i Italias Grand Prix 2006, i sitt andre løp. I Canadas Grand Prix 2007 mistet han kontrollen over bilen i over 300&nbsp;km/t og krasjet stygt. Han slapp fra ulykken med en hjernerystelse og forstuet ankel. Som en følge av krasjet måtte han stå over USAs Grand Prix 2007, som gikk en uke senere. Der kjørte testfører Sebastian Vettel i stedet for han.

Kubica tok sin og BMW Saubers første og eneste seier under Canadas Grand Prix 2008, med lagkameraten Nick Heidfeld på andreplass.

Den 7. oktober 2009 signerte Kubica en ettårskontrakt med Renault før 2010-sesongen, som han forlenget den 7. juli 2010 med to år til slutten av 2012-sesongen.

6. februar 2011 krasjet Kubica voldsomt i første del av rallyet «Ronde di Andora». Han ble alvorlig skadet, med betydelig blodtap og en delvis avrevet hånd. Det var en stund fare for at han måtte amputere den ene hånden, men etter flere operasjoner ble dette avverget. På grunn av skaden mistet han hele -sesongen. Hans tidligere lagkamerat i BMW Sauber, Nick Heidfeld, vikarierte for Kubica denne sesongen, før han senere ble erstattet med Bruno Senna.

I 2017- og 2018-sesongen var Kubica testfører for både Williams og Renault, før han kom tilbake i Formel 1 i -sesongen for Williams, hvor han fikk med seg den britiske nykommeren George Russell som lagkamerat. Under Tysklands Grand Prix oppnådde han 12. plass, men han ble forfremmet til 10. plass etter at begge Alfa Romeo-førerne Kimi Räikkönen og Antonio Giovinazzi fikk tidsstraffer. Dette ble Kubicas og Williams' eneste poeng i 2019-sesongen, og også hans første poengplassering siden Abu Dhabis Grand Prix 2010. Etter 2019-sesongen forlot Kubica Williams, og han ble testfører for Alfa Romeo.

I -sesongen kjørte Kubica Nederlands og Italias Grand Prix for Alfa Romeo som reservefører, etter at Kimi Räikkönen testet positivt på COVID-19.

Etter at det polske energiselskapet Orlen, som er hans personlige sponsor, gikk over til Scuderia AlphaTauri, forlot Kubica Alfa Romeo.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
*
Otylia Jędrzejczak

**Otylia Jędrzejczak** (født 1983) er en polsk svømmer. Hun er olympisk mester (200 m butterfly), to ganger verdensmester (200 m butterfly) og syv ganger europamester (200 m butterfly og 200 m fristil). Hun har to ganger slått verdensrekorden på 200 m butterfly for kvinner.

## Referanser


## Eksterne lenker
*
Tower 42

**Tower 42**, tidligere kjent som **NatWest Tower**, er med 183 meter og 42 etasjer den høyeste skyskraperen i City of London og den femte høyeste i London. Den ble opprinnelig bygget for National Westminster Bank, og sett ovenfra minner det om bankens logo, tre vinkler arrangert som en sekskant. Det ble tegnet av Richard Seifert, og ble reist mellom 1971 og 1979 på adressen 25 Old Broad Street. Bygningen åpnet i 1980, og hadde da kostet 72 millioner pund. Den var den høyeste bygningen i Storbritannia inntil One Canada Square i Docklands stod ferdig i 1990. 

Det å bygge den første skyskraperen i City of London var et PR-kupp for NatWest, men det førte også til store diskusjoner fordi man gikk bort fra tidligere høyderestriksjoner. Den ble etterhvert også mindre anvendelig enn den var tenkt; bygningen er reist omkring en enorm betongkjerne, noe som gjør den svært sterk men samtidig begrenser kontorplassen. Det var ikke et problem på 1970-tallet, men etter den eksplosive veksten og endringene i bankdrift som fulgte ble det et problem at man manglet store flater. 

24. april 1993 detonerte Den provisoriske IRA en stor bombe i en lastebil ved Bishopsgate. NatWest Tower og andre bygninger i området fikk store skader, totalt vurdert til mer enn en milliard pund. Bygningen var såpass skadet at man vurderte riving, men dette ville vært for vanskelig og kostbart. Den ble derfor kledd på nytt, og interiøret ble fullstendig renovert. NatWest besluttet å kvitte seg med bygningen, gav den navnet International Financial Centre og solgte. Det lille eiendomsselskapet Greycoat kjøpte den, og gav det navnet Tower 42, en referanse til antall etasjer. De leier ut kontorplasse til en rekke selskaper.

På øverste etasje ligger restauranten Vertigo 42, med god utsikt mot det sentrale London og videre vestover. 

## Se også
* Liste over Londons høyeste byggverk
Witold Lutosławski

**Witold Roman Lutosławski** (født 1913–1994) var en polsk komponist, og regnes som en av de betydeligste polske komponistene siden Chopin. 

## Liv og virke
### Bakgrunn
Lutosławski vokste opp i en musikalsk familie. Fra barnealder fikk han undervisning i klaver og fiolin, og studerte deretter komposisjon i Warszawa.  Parallelt til musikkutdannelsen studerte han matematisk-naturvitenskapelige fag. Han fant flere elementer i disse fagene som han kunne nyttiggjøre seg i sin senere kompositoriske virke.

### Komponist og dirigent
Hans første verker var påvirket av polsk folkemusikk. Han begynte å utvikle sin egen stil på slutten av 1950-tallet, og fra den tid av har komposisjonene hans innarbeidet hans egne metoder til å skape harmonier av små grupper intervaller. Det inngår også elementer av tilfeldighet i rytmen. 

Hans komposisjoner (som han selv dirigerte) omfatter fire symfonier, én konsert for orkester, flere konserter for solo og orkester, og orkestrale sangsykler.

Under kommunistregimet i Polen ble han bannlyst av den stalinistiskpregede staten for å være formalist og for elitær, lite tilgjengelig for det alminnelige folk, og hans musikk var i mange år tilgjengelig kun for få. På sin side motsatte Lutosławski seg alltid den såkalte sosialistiske realisme innen kunsten.

I 1960-årene begynte Lutosławskis virksomhet som dirigent. Fra sitt samarbeid med orkesteret håpet Lutosławski på den ene side på en bedre tilpasning av sine verker til orkesterets praktiske muligheter, og på den annen side nye impulser for sin komponistvirksomhet.

På 1980-tallet støttet han Solidaritetsbevegelsen, og etter systemskiftet i 1989 ble han rehabilitert.

Han døde i 1994, og er gravlagt på Powązki-kirkegården i Warszawa.

## Utmerkelser og priser (utvalg)
Han mottok også et stort antall polske og internasjonale utmerkelser i løpet av sitt liv, blant annet:

* 1994 – Den hvite ørns orden
* 1994 – Pour le Mérite für Wissenschaften und Künste
* 1983 – Ernst von Siemens' musikkpris
* 1967 – Léonie Sonnings musikkpris

## Referanser


## Eksterne lenker
* 
*
Sildreslekta

* bekkesildre
* bergfrue
* bergjunker
* blyttsildre
* gulsildre
* hagebergfrue
* kilesildre
* knoppsildre
* myrsildre
* mosesildre
* moskussildre
* nyresildre
* oppdalssildre
* oslosildre
* polarsildre
* rundsildre
* rødsildre
* skyggesildre
* skåresildre
* svalbardsildre
* teppesildre
* trådsildre
* trefingersildre
* tuesildre
* ynglesildre

**Sildre** (*Saxifraga*) er den største slekta i sildrefamilien. 

De fleste artene er flerårige urter, men noen få er ett- eller toårige. De har en opprett eller liggende stengel, som er bladløs eller har spredte, eller en sjelden gang motsatte, blad. Blomstene er femtallige og har hvite, gule eller purpurrøde kronblad. Det er ti pollenbærere og to grifler. Frukten er en kapsel med to rom som inneholder mange små frø. Polyploidi er vanlig i slekta, og kromosomtallet varierer fra 2n&nbsp;=&nbsp;10 til 2n&nbsp;=&nbsp;198, eller kanskje enda høyere. Hos mange arter er vegetativ formering ved hjelp av yngleknopper eller utløpere viktig.

Typiske voksesteder er grasmark, skogkanter, tundra, rasmark og vertikale fjellsider; noen er kalkelskende, mens andre vokser på sur jord. De omtrent 440 artene er utbredt i arktiske og tempererte strøk på den nordlige halvkule. Én art, *[[Saxifraga magellanica]]*, vokser langs hele Andes sør til Ildlandet. Molekylærgenetiske studier har ført til at mange arter er flyttet fra *Saxifraga* til en egen slekt, *[[Stjernesildreslekta|Micranthes]]*.

I Norge inkludert Svalbard har *Saxifraga* i snever betydning 15 naturlig forekommende arter. Den endemiske hybriden oppdalssildre finnes i Sør-Trøndelag, og en annen endemisk hybrid, svalbardsildre, vokser på Svalbard. En tredje endemisk hybrid er blyttsildre fra Sogn og Fjordane, men den er ikke gjenfunnet siden tidlig på 1900-tallet. I tillegg er noen hagearter forvillet.

Det vitenskapelige navnet *Saxifraga* betyr «steinbryter» og viser både til at disse plantene vokser i fjellsprekker og til at de er blitt brukt som medisin mot nyrestein. Norges nasjonalblomst bergfrue tilhører denne slekta. Mange arter blir brukt som prydplanter.

## Litteratur
* 
* 
* 
* 
* 
* 

## Eksterne lenker

* 
* The Saxifrage Society
MessengerDiscovery

**MessengerDiscovery** og **MessengerDiscovery Live** er et gratis tilleggsprogram for Windows Live Messenger laget av Matt Holwood. Programmet har over 150 innstillinger og funksjoner og er pr. 14. mai 2009 oversatt til 20 språk.
Programmet skal virke på både Microsoft Windows XP, Microsoft Windows Vista og Windows 7.

## Noen av funksjonene
* Oppdag når en kontakt åpner/lukker et samtalevindu
* Kontroller "skriver en melding" meldingen
* Beskyttelse av egendefinerte uttrykksikoner
* Muligheter til å modifisere Windows Live Messengers utseende uten å endre programfilene
* Personlig Bilde-Organisator
* Kallenavnshistorie
* Tilkoblingsinformasjon
* Tillater deg å sende nudges uten tidsbegrensinger
* Kan vise deg som at du bruker en mobil enhet eller Web Messenger
* Fjern reklamer
* Bruke et samtalenavn, dvs. et navn som er annerledes i en samtale enn i kontaktlisten
* Gruppesamtale beskyttelse
* Banningsfilter
* Flood-beskyttelse av meldinger
* Hendelseslogg
* Rullende kallenavn

## Kommandoer
MessengerDiscovery har disse innebygde kommandoene:
* !imitate  : Imitér kontakten du snakker med
* !autoion : Gjør at hver melding du skriver imitérer personen du snakker med
* !autoioff : Slår av !autoion
* !failed : Sender en melding til kontakten du snakker med om at den siste meldingen hen sendte ikke kunne leveres til mottakeren
* !autoresponse  : Send en automatisk responsmelding til alle som sender deg en melding
* !fakeapp  : Sender en falsk invitasjon til kontakten du snakker med
* !error  : Sender en melding som ser ut som at Windows Live Messenger sier det
* !font : Sender skrifttypen du bruker til kontakten du snakker med
* !send  : Sender en fil til kontakten du snakker med
* !psm  : Endrer din personlige melding
* !nick  : Endrer kallenavnet ditt
* !idle : Setter statusen din til inaktiv
* !signout : Logger deg ut av Messenger

## Eksterne lenker
* Hjemmeside
Parallellkopling

En **parallellkopling** er en kopling av elektriske komponenter ved siden av hverandre i en krets slik at spenningen over alle komponentene er lik.

Selv om spenningen er lik vil strømmen gjennom den enkelte komponent vil være avhengig av komponentens resistans ved likespenning, og komponentens impedans ved vekselspenning.

Strømmen inn til en parallellkopling vil ved likespenning være lik summen av strømmene i de enkelte komponenter. Ved vekselspenning må strømmene summeres vektorielt.  

## Se også
* Seriekopling
* Ohms lov
Kjelsås Bruk

**Kjelsås Bruk** var en stor spiker- og ståltrådfabrikk med kraftstasjon som ble etablert i 1855 ved Akerselvas øverste vannfall; Frysjafossen på Kjelsås i Oslo. Da var alle vannfall langs Akerselva utnyttet til industriproduksjon. Grunnlegger og første eier var kjøpmann I. H. Schmelck. Bedriften ble kjøpt av O. Mustad i 1884. Mustad bygget et valseverk og produserte blant annet flatstål til spikerproduksjon.

## Referanser